
Parlamentul  României

Camera  Deputaţilor

Bucureşti, 08.09.2005









                          Nr.23/112/2005

AVIZ

asupra Proiectului de Lege pentru aprobarea Ordonanţei de urgenţă a Guvernului nr.66/2005 cu privire la rectificarea bugetului de stat pe anul 2005


În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu Proiectul de Lege pentru aprobarea Ordonanţei de urgenţă a Guvernului nr.66/2005 cu privire la rectificarea bugetului de stat pe anul 2005, transmis cu adresa nr.P.L.X 301 din 21 iulie 2005, înregistrată sub nr.23/112 din 21.07.2005.


Consiliul Legislativ a avizat favorabil proiectul de lege cu adresa nr.776/24.06.2005.



Membrii comisiei au dezbătut proiectul de lege în şedinţa din 7 septembrie 2005.



La dezbateri au participat invitaţi din partea Ministerului Finanţelor Publice şi Ministerului Economiei şi Comerţului.



În urma dezbaterilor, membrii comisiei au hotărât cu unanimitate de voturi să avizeze favorabil proiectul de lege în forma adoptată de iniţiator.



Prin obiectul şi conţinutul său, proiectul de lege face parte din categoria legilor ordinare.

